Alles oor gesigbehandelings (facials) + ons toets een | SARIE
Alles oor gesigbehandelings (facials) + ons toets een	deur SARIE.com-span
’n Basiese gesigbehandeling behels gewoonlik dat jou skoonheidsterapeut jou gesig reinig, afskilfer, masseer, ’n gesigmasker aanwend en jou vel bevog. Na gelang van die skoonheidsalon, terapeut of velsorgreeks kan ekstra stappe bygevoeg word wat onder meer arm-, nek- en oogmasserings insluit.
Vyf-en-vyftig jaar en ouer: Behandelings wat die spiere in jou gesig verleng en versterk sal verseker dat jou vel jeugdig lyk en nie “hang” nie. Omdat jou vel nou geleidelik begin verdun, waarsku Angela om nie van dié ouderdom af meer vir diep afskilferingsbehandelings (peels) te gaan nie – dit sal jou vel net nog dunner maak.
Alles wat jy van diep afskilferingsbehandelings (peels) moet weet
Tydens die wintermaande is my vel ekstra droog. Boonop het faktore soos stres en stadsbesoedeling veroorsaak dat my vel baie “moeg” geword het. ’n Elemis-gesigbehandeling is ideaal omdat die terapeut vooraf jou vel ontleed en ook jou behoeftes in ag neem om te bepaal watter behandeling jou vel nodig het. My vel is eers gereinig, waarna Elemis se splinternuwe Elemis Biotec-masjien gebruik is om ’n ultrasoniese afskilfering te doen om dooie selle te verwyder. Daarna is ‘n jel-masker onder my oë aangewend en ‘n masker oor my hele gesig. Dié masker word dik aangesmeer en is ryk aan vitamiene en minerale om nuwe lewe aan ‘n moeë vel te gee. Ná ’n tweede masker aangewend is, is ’n elektriese stroom bo-oor die masker gebruik. Dit behels dat jou vel eers negatief gelaai word om onsuiwerhede te onttrek en daarna positief gelaai word om die bestanddele in die masker tot diep in jou vel te “stoot”. Die masker is verwyder en die terapeut het ‘n vogroom aangewend. Hoewel ek skrikkerig was vir die masjien-tegnologie wat gebruik is, was Elemis se Biotec-tegnologie glad nie pynlik nie. Dit het eerder soos ’n ligte massering gevoel. My vel was ná die behandeling stralend en ongelooflik bevog. – Monica Pienaar, skoonheidsassistent